[{"text_idx": "#000002", "text": "Mae Yonder yn parchu eich preifatrwydd ac mae wedi ymrwymo i ddiogelu eich data personol. Bydd yr hysbysiad preifatrwydd hwn yn rhoi gwybod i chi sut rydym yn gofalu am eich data personol pan fyddwch yn cymryd rhan yn ein harolygon ac yn dweud wrthych am eich hawliau preifatrwydd a sut mae\u2019r gyfraith yn eich diogelu."}, {"text_idx": "#000003", "text": "Nid yw\u2019r hysbysiad preifatrwydd hwn yn berthnasol i\u2019n gwaith o gasglu a phrosesu data personol mewn cysylltiad a\u0302\u2019r wefan hon. Os hoffech wybod sut mae Yonder yn casglu ac yn prosesu eich data personol pan fyddwch yn ymweld a\u0302\u2019r wefan hon, cyfeiriwch at Hysbysiad Preifatrwydd ein Gwefan. Hefyd, os byddwch yn darparu data i ni ar-lein fel aelod o banel .Y Live, ein Hysbysiad Preifatrwydd .Y Live fydd yn berthnasol yn hytrach na\u2019r hysbysiad preifatrwydd hwn."}, {"text_idx": "#000004", "text": "Mae Yonder yn cynnal arolygon ymchwil i\u2019r farchnad ar ran ei gleientiaid. Dim ond i arolygon lle mai Yonder yw\u2019r rheolydd data mewn perthynas a\u0302\u2019r arolwg y mae\u2019r hysbysiad preifatrwydd hwn yn berthnasol."}, {"text_idx": "#000005", "text": "\u00b7 Os mai Yonder yn unig sy\u2019n penderfynu pwy sy\u2019n cymryd rhan yn yr arolwg a pha gwestiynau a ofynnir, yna Yonder fydd unig reolydd data\u2019r arolwg a bydd yr hysbysiad preifatrwydd hwn yn berthnasol ynghyd ag unrhyw hysbysiadau eraill a ddarperir ar ddechrau\u2019r arolwg."}, {"text_idx": "#000007", "text": "\u00b7 Os mai ein cleient sy\u2019n cadw rheolaeth gyffredinol dros bwy sy\u2019n cymryd rhan yn yr arolwg a pha gwestiynau a ofynnir, a\u2019n bod yn gweithredu ar gyfarwyddiadau ein cleient yn unig, yna bydd Yonder yn brosesydd data ar gyfer yr arolwg ac nid yn rheolydd data ac ni fydd yr hysbysiad preifatrwydd hwn yn berthnasol, dim ond yr hysbysiadau a ddarperir ar ddechrau\u2019r arolwg."}, {"text_idx": "#000008", "text": "Byddwn yn dweud wrthych ar ddechrau\u2019r arolwg a yw Yonder yn gweithredu fel yr unig reolydd, fel cydreolydd neu fel prosesydd data mewn perthynas a\u0302\u2019r arolwg. Os nad ni yw\u2019r rheolydd data, neu os nad ni yw\u2019r unig reolydd data, byddwn hefyd yn dweud wrthych pwy yw\u2019r rheolyddion data."}, {"text_idx": "#000011", "text": "Nod yr hysbysiad preifatrwydd hwn yw rhoi gwybodaeth i chi am sut mae Yonder yn casglu ac yn prosesu eich data personol pan fyddwch yn cymryd rhan yn ein harolygon."}, {"text_idx": "#000012", "text": "Mae\u2019n bwysig eich bod yn darllen yr hysbysiad preifatrwydd hwn ynghyd ag unrhyw hysbysiad preifatrwydd arall neu hysbysiad prosesu teg y gallwn ei ddarparu ar adegau penodol pan fyddwn yn casglu neu\u2019n prosesu data personol amdanoch, fel eich bod yn gwbl ymwybodol o sut a pham rydym yn defnyddio\u2019ch data. Mae\u2019r hysbysiad preifatrwydd hwn yn ategu\u2019r hysbysiadau eraill ac ni fwriedir iddo eu diystyru."}, {"text_idx": "#000013", "text": "Yonder Consulting Limited yw\u2019r rheolydd ac mae\u2019n gyfrifol am eich data personol (y cyfeirir ato yn ei gyfanrwydd fel \u201cYonder\u201d, \u201cni\u201d neu \u201cein\u201d yn yr hysbysiad preifatrwydd hwn)."}, {"text_idx": "#000014", "text": "Rydym wedi penodi swyddog diogelu data sy\u2019n gyfrifol am oruchwylio cwestiynau mewn perthynas a\u0302\u2019r hysbysiad preifatrwydd hwn. Os bydd gennych unrhyw gwestiynau am yr hysbysiad preifatrwydd hwn, gan gynnwys unrhyw geisiadau i arfer eich hawliau cyfreithiol, cysylltwch a\u0302\u2019r Swyddog Diogelu Data gan ddefnyddio\u2019r manylion a nodir isod."}, {"text_idx": "#000018", "text": "Mae hawl gennych i wneud cwyn ar unrhyw adeg i Swyddfa\u2019r Comisiynydd Gwybodaeth (ICO), sef awdurdod goruchwylio\u2019r DU ar gyfer materion diogelu data (). Fodd bynnag, byddem yn gwerthfawrogi\u2019r cyfle i ddelio a\u0302\u2019ch pryderon cyn i chi gysylltu a\u0302 Swyddfa\u2019r Comisiynydd Gwybodaeth felly gofynnir yn garedig i chi gysylltu a\u0302 ni yn y man gyntaf."}, {"text_idx": "#000021", "text": "Mae\u2019n bwysig bod y data personol sydd gennym amdanoch yn gywir ac yn gyfredol. Rhowch wybod i ni os bydd eich data personol yn newid yn ystod eich perthynas a\u0302 ni."}, {"text_idx": "#000022", "text": "Gall y wefan hon gynnwys dolenni i wefannau, ategion a chymwysiadau trydydd parti. Gall clicio ar y dolenni hynny neu alluogi\u2019r cysylltiadau hynny ganiata\u0301u i drydydd parti\u0308on gasglu neu rannu data amdanoch. Nid ydym yn rheoli\u2019r gwefannau trydydd parti hyn ac nid ydym yn gyfrifol am eu datganiadau preifatrwydd. Pan fyddwch yn gadael ein gwefan, rydym yn eich annog i ddarllen hysbysiad preifatrwydd pob gwefan rydych yn ymweld a\u0302 hi."}, {"text_idx": "#000023", "text": "2.1 Mae data personol, neu wybodaeth bersonol, yn golygu unrhyw wybodaeth am unigolyn y gellir adnabod y person hwnnw ohoni. Nid yw\u2019n cynnwys data lle dile\u0308ir gwybodaeth y gellid adnabod y person ohoni (data dienw)."}, {"text_idx": "#000024", "text": "2.2 Efallai y byddwn yn casglu, defnyddio, storio a throsglwyddo gwahanol fathau o ddata personol amdanoch yr ydym wedi\u2019u grwpio fel a ganlyn:"}, {"text_idx": "#000031", "text": "2.3 Rydym hefyd yn casglu, defnyddio a rhannu Data Cyfanredol fel data ystadegol neu ddemograffig at unrhyw ddiben. Gall Data Cyfanredol ddeillio o\u2019ch data personol ond nid yw\u2019n cael ei ystyried yn ddata personol o dan y gyfraith gan nad yw\u2019r data hwn yn datgelu pwy ydych chi, yn uniongyrchol nac yn anuniongyrchol. Er enghraifft, efallai y byddwn yn cydgasglu eich Data Arolwg i gynnal ymchwil i\u2019r farchnad ac ymchwil ystadegol. Fodd bynnag, os byddwn yn cyfuno neu\u2019n cysylltu Data Cyfanredol a\u0302\u2019ch data personol fel y gellid eich adnabod yn uniongyrchol neu\u2019n anuniongyrchol, rydym yn trin y data cyfunol fel data personol a gaiff ei ddefnyddio yn unol a\u0302\u2019r hysbysiad preifatrwydd hwn."}, {"text_idx": "#000032", "text": "2.4 Byddem ond yn casglu Categori\u0308au Arbennig o Ddata Personol amdanoch chi (mae hyn yn cynnwys manylion am eich hil neu ethnigrwydd, credoau crefyddol neu athronyddol, bywyd rhywiol, cyfeiriadedd rhywiol, barn wleidyddol, aelodaeth undeb llafur, gwybodaeth am eich iechyd a\u2019ch data genetig a biometrig) neu wybodaeth am euogfarnau a throseddau troseddol gyda\u2019ch caniata\u0302d penodol, a dim ond pe bai\u2019n berthnasol i arolwg, fel rhan o Ddata\u2019r Arolwg."}, {"text_idx": "#000033", "text": "2.5 Os nad ydych yn dymuno darparu data personol pan ofynnir amdano, efallai na fyddwch yn gallu cymryd rhan yn yr arolwg a chael cymhellion na buddion eraill am gymryd rhan mewn arolygon."}, {"text_idx": "#000035", "text": "\u2022 Ryngweithio uniongyrchol. Gallwch roi eich Data Hunaniaeth, Cyswllt, Ariannol ac Arolwg i ni drwy lenwi ffurflenni neu drwy gyfatebu a\u0302 ni drwy\u2019r post, ffo\u0302n, e-bost neu fel arall. Mae hyn yn cynnwys data personol a ddarperir gennych pan fyddwch yn cymryd rhan yn ein harolygon neu\u2019n rhoi adborth i ni."}, {"text_idx": "#000036", "text": "\u2022 Technolegau neu ryngweithio awtomataidd. Wrth i chi ryngweithio a\u0302\u2019n gwefan, efallai y byddwn yn casglu Data Technegol a Data Defnydd yn awtomatig am eich offer, a\u2019ch gweithredoedd a phatrymau pori. Rydym yn casglu\u2019r data personol hwn drwy ddefnyddio cwcis, logiau gweinydd a thechnolegau tebyg eraill. Mae\u2019n bosibl y byddwn hefyd yn derbyn Data Technegol amdanoch os byddwch yn ymweld a\u0302 gwefannau eraill sy\u2019n defnyddio ein cwcis. Gallwch osod eich porwr i wrthod pob cwci porwr neu rai ohonynt, neu i\u2019ch rhybuddio pan fydd gwefannau\u2019n gosod neu\u2019n cyrchu cwcis. Os byddwch yn analluogi neu\u2019n gwrthod cwcis, noder y gallai rhai rhannau o\u2019r wefan hon fod yn anhygyrch neu na fyddant yn gweithredu\u2019n iawn. Gweler ein Polisi Cwcis am ragor o fanylion."}, {"text_idx": "#000038", "text": "\u2013 Data Hunaniaeth a Chyswllt gan froceriaid data neu gydgasglwyr sydd wedi\u2019u lleoli y tu mewn i\u2019r UE."}, {"text_idx": "#000039", "text": "\u2013 Data Hunaniaeth a Chyswllt o ffynonellau sydd ar gael yn gyhoeddus fel Companies House a\u2019r Gofrestr Etholiadol sydd wedi\u2019u lleoli y tu mewn i\u2019r UE."}, {"text_idx": "#000040", "text": "4.1 Rydym wedi nodi isod, ar ffurf tabl, ddisgrifiad o\u2019r holl ffyrdd rydym yn bwriadu defnyddio\u2019ch data personol, a pha rai o\u2019r seiliau cyfreithlon rydym yn dibynnu arnynt i wneud hynny. Rydym hefyd wedi nodi beth yw ein buddiannau dilys lle y bo\u2019n briodol."}, {"text_idx": "#000041", "text": "4.2 Sylwch y gallwn brosesu eich data personol am fwy nag un sail gyfreithlon yn dibynnu ar y diben penodol yr ydym yn defnyddio\u2019ch data ar ei gyfer. Cysylltwch a\u0302 ni os oes angen manylion arnoch am y sail gyfreithlon benodol rydym yn dibynnu arni i brosesu eich data personol lle mae mwy nag un sail wedi\u2019i nodi yn y tabl isod."}, {"text_idx": "#000042", "text": "4.3 Cliciwch yma i gael gwybod mwy am y mathau o sail gyfreithlon rydym yn dibynnu arnynt i brosesu eich data personol."}, {"text_idx": "#000044", "text": "Os bydd angen i ni ddefnyddio eich data personol at ddiben nad yw\u2019n gysylltiedig, byddwn yn eich hysbysu a byddwn yn esbonio\u2019r sail gyfreithlon sy\u2019n ein galluogi i wneud hynny."}, {"text_idx": "#000045", "text": "Sylwch y gallem brosesu eich data personol heb eich gwybodaeth na\u2019ch caniata\u0302d, yn unol a\u0302\u2019r rheolau uchod, lle mae hyn yn ofynnol neu\u2019n cael ei ganiata\u0301u gan y gyfraith."}, {"text_idx": "#000048", "text": "\u2022 Darparwyr gwasanaethau sy\u2019n gweithredu fel proseswyr sydd wedi\u2019u lleoli yn y Deyrnas Unedig yn darparu gwasanaethau TG a gweinyddu systemau."}, {"text_idx": "#000049", "text": "\u2022 Cynghorwyr proffesiynol sy\u2019n gweithredu fel proseswyr neu reolyddion gan gynnwys cyfreithwyr, bancwyr, archwilwyr ac yswirwyr sydd wedi\u2019u lleoli yn y Deyrnas Unedig yn darparu gwasanaethau ymgynghori, bancio, cyfreithiol, yswiriant a chyfrifyddu."}, {"text_idx": "#000051", "text": "\u2022 Cwmni\u0308au geodemograffig fel Experian sy\u2019n gweithredu fel proseswyr sydd wedi\u2019u lleoli yn y Deyrnas Unedig sy\u2019n rhoi dadansoddeg a mewnwelediadau ychwanegol i ni ar gyfer ein harolygon."}, {"text_idx": "#000052", "text": "\u2022 Trydydd parti\u0308on y gallwn ddewis gwerthu neu drosglwyddo ein busnes neu ein hasedau iddynt, neu uno rhannau o\u2019n busnes neu ein hasedau a\u0302 nhw. Fel arall, efallai y byddwn yn ceisio caffael busnesau eraill neu uno a\u0302 nhw. Os bydd newid yn digwydd i\u2019n busnes, yna gall y perchnogion newydd ddefnyddio\u2019ch data personol yn yr un modd ag a nodir yn yr hysbysiad preifatrwydd hwn."}, {"text_idx": "#000053", "text": "5.2 Oni bai ein bod wedi eich hysbysu ar ddechrau\u2019r arolwg neu wedi cael eich caniata\u0302d fel rhan o\u2019r arolwg, nid ydym yn datgelu Data Arolwg i\u2019n cleientiaid sy\u2019n ddata personol. Mae Data\u2019r Arolwg yn ddienw ac yn cael ei rannu gyda\u2019n cleientiaid a thrydydd parti\u0308on eraill ar ffurf generig nad datgelu pwy ydych chi. Er enghraifft: \u201cMae 8 o bob 10 o bobl yn y DU yn hapus gyda\u2019u swydd bresennol\u201d."}, {"text_idx": "#000054", "text": "5.3 Rydym yn ei gwneud yn ofynnol i bob trydydd parti barchu diogelwch eich data personol a\u2019i drin yn unol a\u0302\u2019r gyfraith. Nid ydym yn caniata\u0301u i\u2019n darparwyr gwasanaethau trydydd parti ddefnyddio\u2019ch data personol at eu dibenion eu hunain a dim ond yn caniata\u0301u iddynt brosesu eich data personol at ddibenion penodedig ac yn unol a\u0302\u2019n cyfarwyddiadau."}, {"text_idx": "#000055", "text": "6.1 Pryd bynnag y byddwn yn trosglwyddo eich data personol allan o\u2019r AEE, rydym yn sicrhau y caiff ei drin a\u0302 lefel debyg o ddiogelwch drwy sicrhau bod o leiaf un o\u2019r mesurau diogelu canlynol ar waith:"}, {"text_idx": "#000056", "text": "\u2022 Rydym ond yn trosglwyddo eich data personol i wledydd mae\u2019r Comisiwn Ewropeaidd yn ystyried eu bod yn darparu lefel ddigonol o ddiogelwch ar gyfer data personol. I gael rhagor o fanylion, gweler Comisiwn Ewropeaidd: Diogonolrwydd diogelwch data personol yng ngwledydd y tu allan I\u2019r UE."}, {"text_idx": "#000057", "text": "\u2022 Pan fyddwn yn defnyddio rhai darparwyr gwasanaethau, efallai y byddwn yn defnyddio contractau penodol a gymeradwywyd gan y Comisiwn Ewropeaidd sy\u2019n amddiffyn data personol i\u2019r un graddau ag yn Ewrop. I gael rhagor o fanylion, gweler Comisiwn Ewropeaidd: Contractau model ar gyfer trosglwyddo data personol I drydydd gwledydd."}, {"text_idx": "#000058", "text": "\u2022 Lle rydym yn defnyddio darparwyr sydd wedi\u2019u lleoli yn yr Unol Daleithiau, efallai y byddwn yn trosglwyddo data iddynt os ydynt yn rhan o\u2019r Darian Preifatrwydd (\u201cPrivacy Shield\u201d) sy\u2019n ei gwneud yn ofynnol iddynt amddiffyn i lefel debyg ddata personol a rennir rhwng Ewrop a\u2019r UD. I gael rhagor o fanylion, gweler Comisiwn Ewropeaidd: Tarian Preifatrwydd yr UE- UD ."}, {"text_idx": "#000059", "text": "6.2 Cysylltwch a\u0302 ni os ydych am gael rhagor o wybodaeth am y mecanwaith penodol a ddefnyddir gennym wrth drosglwyddo eich data personol allan o\u2019r AEE."}, {"text_idx": "#000060", "text": "7.1 Rydym wedi sefydlu mesurau diogeledd priodol i atal eich data personol rhag cael ei golli, ei ddefnyddio neu ei gyrchu\u2019n ddamweiniol mewn ffordd anawdurdodedig, ei newid neu ei ddatgelu. Yn ogystal, rydym yn cyfyngu ar fynediad i\u2019ch data personol i\u2019r gweithwyr, asiantau, contractwyr a thrydydd parti\u0308on eraill sydd ag angen busnes i wybod. Dim ond wrth ddilyn ein cyfarwyddiadau ni y byddant yn prosesu eich data personol ac maent yn ddarostyngedig i ddyletswydd cyfrinachedd."}, {"text_idx": "#000061", "text": "7.2 Rydym wedi rhoi gweithdrefnau ar waith i ddelio ag unrhyw achos tybiedig o dorri amodau data personol a byddwn yn eich hysbysu chi ac unrhyw reolyddion perthnasol o doriad lle mae\u2019n ofynnol yn gyfreithiol i ni wneud hynny."}, {"text_idx": "#000063", "text": "Byddwn ond yn cadw eich data personol cyhyd ag y bo\u2019n angenrheidiol i gyflawni\u2019r dibenion y gwnaethom ei gasglu ar eu cyfer, gan gynnwys at ddibenion bodloni unrhyw ofynion cyfreithiol, cyfrifyddu neu adrodd."}, {"text_idx": "#000064", "text": "Er mwyn pennu\u2019r cyfnod cadw priodol ar gyfer data personol, rydym yn ystyried swm, natur a sensitifrwydd y data personol, y risg bosibl o niwed o ddefnyddio neu ddatgelu eich data personol heb awdurdod, y dibenion yr ydym yn prosesu eich data personol ar eu cyfer ac a allwn gyflawni\u2019r dibenion hynny drwy ddulliau eraill, a\u2019r gofynion cyfreithiol perthnasol."}, {"text_idx": "#000065", "text": "Yn o\u0302l y gyfraith, mae\u2019n rhaid i ni gadw gwybodaeth sylfaenol am aelodau ein panel (gan gynnwys Data Cyswllt, Hunaniaeth, Ariannol a Thrafodion) am chwe blynedd ar o\u0302l iddynt roi\u2019r gorau i fod yn aelodau, at ddibenion treth."}, {"text_idx": "#000067", "text": "Efallai y byddwn yn gwneud eich data personol yn ddienw (fel na all fod yn gysylltiedig a\u0302 chi mwyach) at ddibenion ymchwil neu ystadegol ac os felly, efallai y byddwn yn defnyddio\u2019r wybodaeth hon am gyfnod amhenodol heb rybudd pellach i chi."}, {"text_idx": "#000069", "text": "\u2022 Gofyn am fynediad i\u2019ch data personol."}, {"text_idx": "#000070", "text": "\u2022 Gofyn am gywiro eich data personol."}, {"text_idx": "#000074", "text": "\u2022 Gofyn am drosglwyddo eich data personol."}, {"text_idx": "#000075", "text": "\u2022 Yr hawl i dynnu caniata\u0302d yn o\u0302l."}, {"text_idx": "#000080", "text": "Efallai y bydd angen i ni ofyn am wybodaeth benodol gennych i\u2019n helpu i gadarnhau pwy ydych chi a sicrhau eich hawl i gael mynediad at eich data personol (neu i arfer unrhyw un o\u2019ch hawliau eraill). Mesur diogeledd yw hwn i sicrhau nad yw data personol yn cael ei ddatgelu i unrhyw berson nad oes ganddynt hawl i\u2019w dderbyn. Efallai y byddwn hefyd yn cysylltu a\u0302 chi i ofyn i chi am ragor o wybodaeth mewn perthynas a\u0302\u2019ch cais i gyflymu ein hymateb."}, {"text_idx": "#000085", "text": "\u2022 Mae Perfformiad y Contract yn golygu prosesu eich data pan fo\u2019n angenrheidiol er mwyn cyflawni contract yr ydych yn barti ynddo neu i gymryd camau yn unol a\u0302 chais gennych cyn ymrwymo i gontract o\u2019r fath."}, {"text_idx": "#000086", "text": "\u2022 Mae Cydymffurfio a\u0302 rhwymedigaeth gyfreithiol neu reoleiddiol yn golygu prosesu eich data personol lle mae\u2019n angenrheidiol er mwyn cydymffurfio a\u0302 rhwymedigaeth gyfreithiol neu reoleiddiol yr ydym yn ddarostyngedig iddi."}, {"text_idx": "#000088", "text": "\u2022 Ofyn am fynediad i\u2019ch data personol (a elwir yn gyffredin yn \u201cgais am fynediad at ddata gan y testun\u201d). Mae hyn yn eich galluogi i dderbyn copi o\u2019r data personol sydd gennym amdanoch ac i wirio ein bod yn ei brosesu\u2019n gyfreithlon."}, {"text_idx": "#000089", "text": "\u2022 Gofyn am gywiro\u2019r data personol sydd gennym amdanoch. Mae hyn yn eich galluogi i gywiro unrhyw ddata anghyflawn neu anghywir sydd gennym amdanoch, er efallai y bydd angen i ni wirio cywirdeb y data newydd a rowch i ni."}, {"text_idx": "#000090", "text": "\u2022 Gofyn am ddileu eich data personol. Mae hyn yn eich galluogi i ofyn i ni ddileu neu gael gwared ar ddata personol lle nad oes rheswm da i ni barhau i\u2019w brosesu. Mae gennych hefyd yr hawl i ofyn i ni ddileu neu gael gwared ar eich data personol lle rydych wedi arfer eich hawl yn llwyddiannus i wrthwynebu prosesu (gweler isod), lle y gallem fod wedi prosesu eich gwybodaeth yn anghyfreithlon neu lle mae\u2019n ofynnol i ni ddileu eich data personol er mwyn cydymffurfio a\u0302 chyfraith leol. Sylwer, fodd bynnag, efallai na fyddwn bob amser yn gallu cydymffurfio a\u0302\u2019ch cais i ddileu am resymau cyfreithiol penodol a fydd yn cael eu hysbysu i chi, os yw\u2019n berthnasol, ar adeg eich cais."}, {"text_idx": "#000091", "text": "\u2022 Gwrthwynebu prosesu eich data personol lle rydym yn dibynnu ar fuddiant dilys (neu fuddiant trydydd parti) ac mae rhywbeth am eich sefyllfa benodol sy\u2019n gwneud i chi fod eisiau gwrthwynebu prosesu ar y sail hon gan eich bod yn teimlo ei fod yn effeithio ar eich hawliau a\u2019ch rhyddid sylfaenol. Mae gennych hefyd yr hawl i wrthwynebu lle rydym yn prosesu eich data personol at ddibenion marchnata uniongyrchol neu os ydym yn prosesu eich data personol at ddibenion ymchwil ystadegol, oni bai bod y prosesu yn angenrheidiol er budd y cyhoedd. Mewn rhai achosion, efallai y byddwn yn dangos bod gennym seiliau dilys cymhellol i brosesu eich gwybodaeth a bod hyn yn golygu y caiff eich hawliau a\u2019ch rhyddid eu diystyru."}, {"text_idx": "#000092", "text": "\u2022 Gofyn am gyfyngu ar brosesu eich data personol. Mae hyn yn eich galluogi i ofyn i ni ddod i ben a\u0302\u2019r gwaith o brosesu eich data personol dros dro, yn y sefyllfaoedd canlynol: (a) os ydych chi am i ni sefydlu cywirdeb y data; (b) pan fo ein defnydd o\u2019r data yn anghyfreithlon ond nad ydych am i ni ei ddileu; (c) lle mae arnoch angen i ni gadw\u2019r data hyd yn oed os nad oes ei angen arnom mwyach, gan fod ei angen arnoch i sefydlu, arfer neu amddiffyn hawliadau cyfreithiol; neu (d) eich bod wedi gwrthwynebu ein bod yn defnyddio eich data ond mae angen i ni gadarnhau a oes gennym sail ddilys i\u2019w ddefnyddio sy\u2019n golygu y caiff eich gwrthwynebiad ei ddiystyru."}, {"text_idx": "#000093", "text": "\u2022 Gofyn am drosglwyddo eich data personol i chi neu i drydydd parti. Byddwn yn darparu i chi, neu drydydd parti rydych chi wedi\u2019i ddewis, eich data personol mewn fformat strwythuredig, a ddefnyddir yn gyffredin, y gellir ei ddarllen gan beiriant. Sylwch fod yr hawl hon ddim ond yn berthnasol i wybodaeth awtomataidd y gwnaethoch roi caniata\u0302d i ni ei defnyddio neu lle gwnaethom ddefnyddio\u2019r wybodaeth i gyflawni contract gyda chi."}, {"text_idx": "#000094", "text": "\u2022 Tynnu caniata\u0302d yn o\u0302l ar unrhyw adeg pan rydym yn dibynnu ar ganiata\u0302d i brosesu eich data personol. Fodd bynnag, ni fydd hyn yn effeithio ar gyfreithlondeb unrhyw brosesu a wneir cyn i chi dynnu eich caniata\u0302d yn o\u0302l. Os byddwch yn tynnu eich caniata\u0302d yn o\u0302l, efallai na fyddwn yn gallu darparu cynhyrchion neu wasanaethau penodol i chi. Byddwn yn eich cynghori os yw hyn yn berthnasol pan fyddwch yn tynnu eich caniata\u0302d yn o\u0302l."}]